open-index/open-wikipedia-markdown huggingface dataset:
EPA (varehus)

**EPA** (forkortelse for **Enhetsprisaktiebolaget**) var en varehuskjede med butikker i hele Sverige og enkelte butikker i Norge og Danmark. EPA stod for lave priser og ofte litt lavere kvalitet. Selskapet var eid av AB Turitz & Co i Göteborg.

EPA ble etablert i 1930 og ble i 1978 slått sammen med Tempovarehusene i daværende NK-Åhléns, og navnet ble endret til Tempo og senere til Åhléns. Ved sammenslåingen av EPA og Tempo hadde EPA et 100-talls varehus med 12&nbsp;000 ansatte og en omsetning på 3&nbsp;milliarder svenske kroner. På 1960-tallet ble det åpnet EPA Stormarkeder på flere steder i Skandinavia, spesielt i Sverige. I 1985 ble alle Tempo-varehus gjort om til Åhléns-varehus (eller ble lagt ned).

## Norge
EPA etablerte seg  i 1967 som største leietaker i Linderud senter i Oslo, Norges første bilbaserte kjøpesenter.

Det ble etablert flere EPA-butikker i løpet av de første årene i Norge og i løpet av de første årene ble over ti varehusbutikker åpnet i blant annet Moss, Porsgrunn, Trondheim, Sarpsborg, Stavanger, Linderud og Tveita senter og Bergen. På midten av syttitallet var det butikker i de største byene i Norge. Det finnes ingen EPA-butikker i Norge i dag. Butikkene ble kjøpt opp av flere mindre investorer og skiftet til andre navn da de ble solgt.

I norsk slang ble epa innført som en forstavelse som betød dårlig, som i epa-skjorte, også i overført betydning ved at «epadag» betød en dårlig dag. I tillegg var epa et adjektiv, «det ser helt epa ut».

## Se også
* EPA-traktor 
* I løpet av første halvdel av åttitallet ble mange EPA-butikker gjort om til Mekka dagligvare.

## Referanser
Sæter (Aukra)

**Sæter** i Aukra kommune (på øya Gossen) er hussamlingen og gårdene mellom Juvika i sørvest og Sætervik i nordøst. Typisk er *Gullbring*haugen som gir utsikt over en stor del av Gossen.

Fylkesvei 220 er den eneste veien som går gjennom dette stedet. I 2009 ble grusveien asfaltert og gatelys plassert. Det blir planlagt glassfiber (for blant internettilkobling) til dette stedet.
EPA-traktor

**EPA-traktor** er en personbil som er ombygd for landbruksformål. EPA-traktorer finnes bare i Sverige, der de ble innført under 2. verdenskrig for å bøte på mangelen på traktorer. Det var som regel gamle personbiler, eller av og til lastebiler, som ble ombygd og registrert som EPA-traktorer. De ombygde traktorene var enklere og billigere enn vanlige traktorer, så folk begynte å kalle dem EPA-traktorer, etter det svenske lavprisvarehuset EPA. 

## Krav til ombyggingen
For å hindre at EPA-traktorene ble brukt som personbiler, var det krav om at de skulle ha ramme og ikke selvbærende karosseri. Dessuten var det krav om at bakakselen ikke skulle ha fjæring. Det var ikke noen direkte begrensning av farten, men for å hindre for stor fart var det krav om at bakhjulene maksimalt skulle rotere én omdreining når veivakslen i motoren roterte 10 omdreininger. 

Etter krigen ble det slutt på å bruke EPA-traktorer i landbruket, men fordi de kunne kjøres av 16-åringer med traktorførerkort var de populære blant ungdommer, som brukte dem som rånerbiler. På slutten av 1960- og tidlig på 1970-tallet var Volvo Duett populær som utgangspunkt for å bygge EPA-traktorer. En viktig grunn til dette var at den hadde ramme i stedet for selvbærende karosseri og at det var lett å få tak i reservedeler.

## Fra EPA-traktor til A-traktor
Fra 31. mars 1975 er EPA-traktorene erstattet av A-traktorer, men disse blir fremdeles kalt EPA-traktorer på folkemunne. EPA-traktorer er saktegående og hindrer flyten i trafikken og det er økende motstand mot dem i Sverige. 

## Eksterne lenker
*
FAS

**Fas** og **FAS** kan i norsk henvise til blant annet

## Enkeltord
* **[[Fas]]**, høvlet skråkant på trematerialer (dannet av det franske *face*, «ansikt», i slekt med fasade)
* **Faspanel**, et panel med bord med skråkanter
* **Fasprofil**, en profil med skråkanter
* **Fas**, latin for «det som (ifølge guddommelig lov) er rett» ( motsatt jus «menneskelig lov»)
* Avfasing, flat overgangskant mellom to flater på en gjenstand

## Forkortelse
* **FAS**, fetalt alkoholsyndrom, alkoholskader på fosteret
* **FAS** (*Foreign accent syndrome*), utenlandsk aksent-syndrom 
* **FAS**, **fas** eller **fass** (*Free Alongside Ship*), leveranse der varen blir levert på kaia eller en lekter
* **FAS**, omflagging av norske skip til færøysk flagg
Eggeløs

**Eggeløs** er to små øyer i Bamble kommune i Telemark; *Store Eggeløs* og *Lille Eggeløs*. Øyene ligger rett ut for Melbyfjorden.

## Referanser
Finn Amundsen (sportskommentator)

**Finn Amundsen** (1897–1958) var en norsk sportsjournalist og sportskommentator i radio. Han var kjent under navnet **Niff**, som også var hans signatur i *[[Morgenbladet]]*.

Finn Amundsen virket hele sitt yrkesaktive liv som sportsjournalist og ble som 23-åring ansatt i bladet *[[Idrætsliv]]* hvor han senere ble redaktør, frem til bladet ble slått sammen med *[[Sportsmanden]]* i 1933. Han ble deretter sportsredaktør i *[[Morgenbladet]]*, en stilling han hadde til sin død i 1958. 

Under andre verdenskrig flyktet han til Sverige og var militær pressesensor.

Ved siden av arbeidet i avisen ble Amundsen knyttet til NRK tidlig i 1930-årene. Han huskes kanskje mest som sportskommentator fra skøyteløpene under Vinter-OL i Oslo i 1952.

## Bibliografi
Amundsen skrev en rekke idrettsbøker:
* *Lyn gjennem 40 år*, (Drammen 1936)
* *Engelsk fotball*, (Oslo 1939), utgitt av Sportsjournalistenes klubb v/styret med blant annet Finn Amundsen
* *Store fredelige slag*, (Oslo 1941), digitalisert på Nasjonalbiblioteket
* *Husker du? : 360 spørsmål fra idrettens verdenshistorie : 360 svar med poengberegning*, (Oslo 1945)
* *Mesterskap og rekorder*, (Oslo 1948)
* *Oslo skøyteklubb gjennom 50 år 1898–1948*, (Oslo 1948), digitalisert på Nasjonalbiblioteket
* *Skøyte-boken. Radiolytternes håndbok*, (Oslo 1948), digitalisert
* *Norsk idrett siden frigjøringen*, (Trondheim 1949), digitalisert på Nasjonalbiblioteket
* *Stjerner på bølgelengde. En illustrert skøytekavalkade*, (Oslo 1954), digitalisert på Nasjonalbiblioteket
;Oversettelser
* *Alene mot hele Norge* (Oslo 1947) av Clas Thunberg, digitalisert på Nasjonalbiblioteket

## Referanser




## Eksterne lenker
* 
* 
*
Finn Amundsen

**Finn Amundsen** er navnet til flere personer:
 
* Finn Amundsen (sportskommentator)
* Finn Amundsen (skytterkonge)
Hauglandsosen

**Hauglandsosen** er en forgreining av Hjeltefjorden i Vestland fylke.

Navnet kommer fra elven som renner ut ved Hauglandshella like ved Haugland kai. Området som omkranser Hauglandsosen strekker seg fra Hetlevik i sør via Juvik, Kråvik og Hauglandshella i øst og til Tveitevåg og Hanøy i nord. Samtidig danner øygruppene Skorpo og Rotøyene et skille i vest mot hovedleia i Hjeltefjorden.

Industriområdene Hanøytangen og Horsøy har sjøtilgang via Hauglandsosen.

I 2013 ble militær-VM i seiling arrangert i Hauglandsosen.

## Referanser
Adrián Terrazas-González

**Adrián Terrazas-González** (født 17. oktober 1975 i Chihuahua, Mexico) er en amerikansk multi-instrumentalist. Han spiller fløyte, saksofon, bassklarinett og slagverk. Han deltok i bandet The Mars Volta mellom 2004 og 2009, men nå spiller han i et solo-prosjekt som han kaller El Collective Regime. Han har også dukket opp på Urss Bajo El Arbol EP LIN3AS M3NTAL3S.

## Diskografi

;Med EL REGIMEN Collective
* *VI (2009)

;Med [[The Mars Volta]]
* *Frances the Mute* (2005)
* *Scabdates* (2005)
* *Amputechture* (2006)
* *The Bedlam in Goliath* – LP (2008)

;Med [[Alavaz Relxib Cirdec]]
* *The Special 12 Singles Series*  Single (2005)

;Med [[Omar Rodríguez-López]]
* *Omar Rodriguez* (2005)
* *Please Heat This Eventually* (2007)
* *Se Dice Bisonte, No Bùfalo* (2007)
* *Omar Rodriguez-Lopez & Lydia Lunch* (2007)
* *The Apocalypse Inside of An Orange* (2007)
* *Calibration (Is Pushing Luck and Key Too Far)* (2007)
* *Old Money* (2008)

;Med [[Big Sir]]
* *Und Die Scheiße Ändert Sich Immer* (2006)

;Med [[Zechs Marquise]]
* *Our Delicate Stranded Nightmare* (2008)

;Med [[Troker (band)]]
* *El Rey Del Camino* (2009)

;Med [[Urss Bajo El Arbol]]
* *LIN3AS M3NTAL3S'' (2010)

## Eksterne lenker
* 
* 
* 
* 
* Offisielt netsted
* Adrián Terrazas-González plays exclusively Henri Selmer Paris Saxophones and Clarinets
Alex Newport

**Alex Newport** er en plateprodusent og miksing. Han har produsert og / eller remikset for mange store band. Det var også han som skapte bandet, Fudge tunnel og Theory of Ruin.

*At The Drive-In 
*The Mars Volta
*The Melvins 
*Sepultura 
*System Of A Down
*Death Cab For Cutie
*Me First and the Gimme Gimmes 
*Frank Turner
*Two Gallants
*O'Death
*Rival Schools
*Piebald 
*Knapsack 
*Polysics 
*Taint 
*Brazil

## Referanser


## Eksterne lenker
* 
* 
*
High fidelity (andre betydninger)

Hi-fi eller **high fidelity** er mest brukt om lydgjengivelse av høy kvalitet.

**High fidelity** kan også referere til:
* High Fidelity (dansk tidsskrift), et dansk tidsskrift publisert på dansk og svensk
* High Fidelity (amerikansk tidsskrift), et amerikansk tidsskrift
* High Fidelity (roman), en roman fra 1995 av den engelske forfatteren Nick Hornby
** High Fidelity (film), en film fra 2000 basert på boken
** High Fidelity (musikal), en Broadway musikal fra 2006 basert på boken
* Sanger
** *High Fidelity*, en sang fra Elvis Costellos album Get Happy!!
** *High Fidelity*, en sang fra Daft Punks album Homework
** *High Fidelity*, en sang fra Jurassic 5s album Power in Numbers
* The High Fidelity, et britisk band
* Hi-Fi, en brasiliansk variasjon av drinken screwdriver

## Se også
* Fidelity (tidsskrift), et norsk tidsskrift
* Hi Infidelity, et REO Speedwagon-album fra 1980
* The B-52's, et album som tidvis galt kalles «High Fidelity»
* American Hi-Fi, et poppunkband
* Hi-Fi-drapene i Ogden, en kriminalsak fra Ogden, Utah, 1974
Tveitevåg

**Tveitevåg** er en liten bygd vest på Askøy i Hordaland. Bygden ligger sør for Tveit, mellom Storavatnet og Hauglandsosen. Øst for Tveitevåg ligger Grønneviken og videre Hauglandshella, men her går det ikke veiforbindelse.

Området som idag utgjør Tveitevåg ble kjøpt av gårdbrukeren Olavus Krøger i 1815 for den nette betaling av en tønne med korn. I 1830 startet hans sønn, Samson Krøger, opp barkemølle, som i 1853 ble ombygget til kornmølle. På 1850-tallet ble det også etablert sagbruk i bygden, og senere kom også landhandel. Mølla var en økonomisk suksess, og ved hjelp av kapital herfra ble det første dampskipsselskapet stiftet i 1889.

I nyere tid har næringsvirksomheten i Tveitevåg avtatt betraktelig, men på slutten av 1900-tallet var et anlegg for produksjon av kveiteyngel plassert her. Fortsatt tilhører utmarksområdene mellom Tveitevåg og Hauglandshella gårdsbruket etter Olavus Krøger.

## Kilder
* Conrad Clausen: "Askøy Herad i hundrad år"
ᵺ

**ᵺ** (*th* med en diagonal linje gjennom) er en ligatur som brukes i noen engelske ordbøker for lyden .

I Unicode kodes den som U+1D7A.
Olav Aaraas

**Olav Aaraas** (født 1950) er en norsk historiker, museumsmann og forfatter. Han var direktør ved Norsk Folkemuseum i Oslo fra 2001 til 2020. 

Aaraas er født i Fredrikstad og vokste opp i Bergen. Han er utdannet historiker og avla hovedfag i historie ved Universitetet i Bergen i 1978. I årene 1979–1982 ledet han kystmuseet Norveg – senter for kystkultur og kystnæring i Rørvik og var direktør for De Heibergske Samlinger – Sogn Folkemuseum i Kaupanger 1982-1991. Etter å ha utformet utstillingen «Langsomt ble landet vårt eget» i forkant av vinter-OL på Lillehammer, ble han i 1993 direktør ved De Sandvigske Samlinger på Maihaugen i Lillehammer. Han var direktør for stiftelsen Norsk Folkemuseum i Oslo 2001-2020. 

Aaraas har også virket som forfatter og har utgitt bøker for barn og ungdom.

Aaraas ble i 2010 utnevnt til ridder av 1. klasse av St. Olavs Orden for sin innsats for norske folke- og friluftsmuseer. Det var også «lagt vesentlig vekt på at Aaraas har initiert en vesentlig fornyelse av de norske friluftsmuseene ved å vise boligskikk i samtid og nær fortid.»

## Bøker
* *Påskemysteriet*, Oslo: Aschehoug, 1999
* *Enhjørningen som forsvant*, Oslo: Aschehoug, 1998
* *Å gjemme sølv blant ravner*, Oslo: Solum, 1997
* *Det magiske timeglasset. Karis reise gjennom norgeshistorien*, illustrert av Hans Normann Dahl, Oslo: Schibsted, 1996

## Referanser


## Eksterne lenker
*
Halvor Heuch

**Halvor Heuch** (født 30. oktober 1945) er en norsk sivilingeniør og er særlig kjent som destillatør av akevitt.

Han er utdannet sivilingeniør innen næringsmiddelkjemi fra University of Leeds og arbeidet for Coca Cola og 7-Up før han i 1986 ble ansatt som destillatør i Vinmonopolet og senere Arcus.

Heuch har utgitt flere bøker om akevitt og norsk mattradisjon.   

Halvor Heuch ble i 2010 utnevnt til ridder av 1. klasse av St. Olavs Orden for sin innsats for norsk akevittkultur, matkultur og næringsmiddelindustri.

## Priser og utmerkelser

* 2012: Det Norske Måltids hederspris

## Bøker
* Astri Riddervold og Halvor Heuch: *Rakefisk «- en vidunderlig spise»*, Oslo: Damm, 2006
* Odd Magnar Syversen, Lars-Jacob Krogh og Halvor Heuch: *Akevitt! Linjer om Løiten*, ny utgave, Løten: Løiten brænderi, 2005
* Halvor Heuch: *Akevitt. En norsk brennevinshistorie*, Oslo: Cappelen, 2002

## Referanser


## Eksterne lenker
* Halvor Heuch, presentasjon fra Arcus
Marselisborg slott

**Marselisborg slott** er et slott i Danmark som ligger på Kongevejen 100 i Århus i tilknytning til Mindeparken. 

Slottet ble bygget i 1899–1902 av arkitekt Hack Kampmann. Det var folkets bryllupsgave til den senere kong Christian X og dronning Alexandrine, som brukte det som sommerresidens. Det ligger på det tidligere Havreballegårds jorder.

Ved dronning Alexandrines død i 1952 overtok kong Frederik IX slottet.

I 1968 overdro kong Frederik IX Marselisborg til den daværende tronfølgeren Margrethe og Henrik. Samtidig ble slottet modernisert for midler innkommet ved folkegaven i 1967.

Slottet er skjenket som gave til «den til enhver Tid regerende Konge i Danmark», og kan således ikke arves av andre i den kongelige familie enn den som også arver tronen.

Marselisborg slott ble opprinnelig kalt Prinseboligen i Jylland.

## Tilblivelsen
Den 20. mai 1898 stilte Århus by 13 tønner land jord til rådighet for prinseslottet. Arkitekt Hack Kampmann fikk sammen med den københavnske stadsingeniør Charles Ambt i oppgave å utarbeide bygningsplanene. Anleggsgartner L. Chr. Diederichsen fikk oppgaven med å anlegge parken.

Den 7. juni 1902 ble Marselisborg slott overdratt som folkegave til den daværende prins Christian og prinsesse Alexandrine. Kort tid etter overtagelsen foreslo prinsen å kunne forpakte det 30 tønder land store areal foran slottet ned mot bukten for ikke å få bebyggelse som kunne ødelegge utsikten. Den 11. juni 1902 godkjente Århus byråd dette ønske, og det ble laget en forpaktningskontrakt på 10 år, mot at prinsen årlig betalte 40 kroner pr. tønne land i avgift. Samtidig fikk prinsen forkjøpsrett til hele arealet.

Gjennom tilkjøp av jorder i perioden 1913–1917 forøkte kong Christian 10. slottsparken og haveområdet bak til 23½ tønner land.

## Slottsparken og kunsten
I 1913 ble det oppført en gardergård sydvest for slottet, samt, i 1915, en kavalér-bygning. I 1967–1968 lot kong Frederik IX oppføre vaktbygningen som ligger ved innkjørselen til slottsområdet. I perioden 1974–1976 ble det plantet ca. 500 gamle rosesorter i slottsparken.

Slottsparken ble i 1974 åpnet for offentligheten i de periodene hvor medlemmer av kongehuset ikke bor på slottet. I forbindelse med åpningen overtok Århus Kommune vedlikeholdet av parken.

I slottsparken er det forskjellige skulpturer:
* Fontene utført av billedhuggeren Jens-Flemming Sørensen
* Minnesten for landskapsgartner L. Chr. Diederichsen
* Skulpturen Grand Couple av den franske kunstneren Étienne-Martin
* Skulptur av billedhuggeren Sonja Ferlov Mancoba
* Malteserbue skjenket av Maltas statsminister Dom Mintoff
* Bygningsspir fra en 1918-talls bygning fra Københavns sydhavn
* Blomsterkummer som antakelig stammer fra Skagen

## Litteratur
* Linder, Bernhard, *Lademanns Rejseleksikon Danmark, bind S/Å*, Lademann 1976
* Harris, Poul, *Friluftskunst i Århus*, Århus 1983
* Hoffmeyer, *Blade af Aarhus bys historie*, første bind. 2. halvbind s 408 

## Eksterne lenker
* 
* Marselisborg – Prinseboligen i Jylland – informasjon om Marselisborg slott fra Bymuseet i Århus
* Kongehusets offisielle nettsider
* Skulpturer i Marselisborg Slottspark
* Strejf.dk
Innenriksdepartementet (India)

**Det indiske Innenriksdepartementet** (hindi: ; engelsk: *Ministry of Home Affairs*, *Home Ministry* eller *MHA*) er et indisk departement som er regjeringens organ for opprettholdelse av intern sikkerhet, samt planlegge og iverksette innenrikspolitikk. 

Innenriksministeren innehar stilling i kabinettet som et medlem av den føderale regjeringen (*Union Council of Ministers of India*). Nåværende indiske innenriksminister er P. Chidambaram. Departementet har vært ledet av noen av de mest innflytelsesrike personene i indisk politikk, blant annet Sardar Patel, C. Rajagopalachari, Lal Bahadur Shastri, Shivraj Patil og Lal Krishna Advani. 

Innenriksdepartementets kontorer og kamre ligger i nordblokka i det sentrale sekretariatet i hovedstaden New Delhi. 

## Organisasjon
Innenriksdepartementet sørger for å gi arbeidskraft, økonomisk støtte, veiledning og kompetanse til delstatsregjeringene for opprettholdelse av sikkerhet, fred og harmoni uten å tråkke på de konstitusjonelle rettighetene til delstatene.

Etter regler satt opp av den indiske regjeringen i 1961, er Innenriksdepartementet delt inn i følgende seks avdelinger:
* **Avdelingen for grenseforvaltning (''Department of Border Management''):** Avdelingen har ansvar for forvaltning av grenser, inkludert kystgrenser.
* **Avdelingen for intern sikkerhet (''Department of Internal Security''):** Avdelingen er ansvarlig for politisystemet, lov og ordre (*[[Law and order (politikk)|Law and order]]*) samt rehabilitering. 
* **Avdelingen for saker i Jammu og Kashmir (''Department of Jammu & Kashmir Affairs''):** Avdelingen sørger for konstitusjonelle bestemmelser med hensyn til delstaten Jammu og Kashmir, og alle andre saker knyttet til delstaten unntatt de sakene som det indiske utenriksdepartementet er ansvarlig for. 
* **Innenriksavdelingen (''Department of Home''):** Avdelingen gir beskjed når poster overtas av presidenten og visepresidenten, samt når statsministeren og andre ministre skal holde møter. 
* **Avdelingen for offisielle språk (''Department of Official Language''):** Avdelingen tar hånd om gjennomføringen av bestemmelsene i konstitusjonen som omhandler offisielle språk, i tillegg til å følge bestemmelsene i loven om offisielle språk av 1963 (*Official Languages Act of 1963*). 
* **Delstatsavdelingen (''Department of States''):** Avdelingen er ansvarlig for forhold mellom sentralregjeringen og delstatsregjeringene og forhold mellom de ulike delstatsregjeringene, samt unionsterritorier og beregning/utbetaling av pensjon til frihetskjempere.  

## Senior administrativ leder
Gopal Krishna Pillai har vært innenrikssekretær (senior administrativ leder) siden 1. juli 2009. Han innehar stillingen frem til 30. juni 2011.

## Se også
* Indias innenriksminister

## Referanser


## Eksterne lenker
*  Det indiske innenriksdepartementets offisielle nettside
Zehrensdorf krigskirkegård

**Zehrensdorf krigskirkegård** for muslimske soldater, hinduer og sikher ligger ca 50&nbsp;km syd for Berlin i Brandenburg. I området var det under den første verdenskrig to store fangeleirer for allierte krigsfanger, Halbmond og Windberg som begge hadde ca 15.000 fanger, hovedsakelig franskmenn og briter, men også soldater fra koloniene og resten av Det britiske samveldet.

Da britene i 1914 kjempet for å stanse de tyske styrkene som rykket fram i Frankrike, var de på desperat jakt etter soldater. Den indiske hæren med sine 160 000 trenede soldater sendte derfor to hele divisjoner til Vestfronten, 3. Lahore og 7. Meerut, tilsammen omtrent 35 000 soldater som ble ledet av den britiske generalen James Wilcox.

Inderne kjempet ved Ieper, Neuve-Chapelle og Loos. I disse kampene tapte disse divisjonene ca 80 % av sin mannskapsstyrke og ble i 1915 trukket ut av strid og sendt til daværende Mesopotamia, nå Irak. Klimaet i Irak passet indierne bedre og det var lettere å sende forsterkninger og forsyninger dit fra India. I kampene på Vestfronten ble flere indiske og også arabiske soldater som tjenestegjorde i de britiske styrkene, tatt til fange av tyskerne.  Disse ble så sendt til en av de to fangeleirene Halbmond eller Windberg som ligger i nærheten av byen Zossen. De soldatene som omkom under fangenskapet i Halbmond og Windberg ble gravlagt i Tyskland.

Da første verdenskrig sluttet i 1918 bygget den britiske Commonwealth War Graves Commission krigskirkegården i Zehrensdorf, og de soldatene som hadde omkommet i fangenskapet ble begravet her.  Etter den andre verdenskrig kom Zehrensdorf i daværende Øst-Tyskland og det ble umulig for britene å vedlikeholde den. I 1964 ble det derfor reist et alternativt minnesmerke i  Neuve-Chapelle i Frankrike.

De østtyske myndighetene lot kirkegården forfalle og etter gjenforeningen av de to tyske stater i 1990 oppdaget man at gravene var helt borte og kirkegården nærmest rasert. Inngående undersøkelser av de gjenværende restene førte til at kirkegården kunne restaureres og de enkelte gravene ble igjen identifisert.

## Eksterne lenker
* Commonwealth War Graves Commission
Våg Fotballklubb

**Våg Fotballklubb** (stiftet i 1938) er en fotballklubb fra bydelen Vågsbygd i Kristiansand, under klubbstrukturen Idrettsklubben Våg. Vågs A-lag spiller i 3. divisjon i Norge. 

A-laget ble i 2013/2014-sesongen trent av Thomas Lindal, og juniorlaget ble trent av Pål Marius Fredriksen, tidligere Våg- og Jerv-spiller.

Etter 2014-sesongen signerte tidligere Jerv-trener Peer Danefeld en treårskontrakt som A-lagstrener for Våg.

## Tabell

## Kjente spillere

* Bård Borgersen
* Espen Børufsen
* Sten Glenn Håberg
* Pål Lydersen
* Rolf Daniel Vikstøl
* Sean McDermott
* Avni Pepa
* Ali Al Gashamy
* Henrik Dahlum
* Mikael Ugland
* Fredrik Kristensen Dahl

## Referanser


## Eksterne lenker
*
Svein-Rune Johannessen

**Svein-Rune Johannessen** (født 8. april 1960) er lokalpolitiker i (Ap) fra Møre og Romsdal. Han er daglig leder for Arbeidernes opplysningsforbund ( AOF ) i Møre og Romsdal. Johannessen er også medlem av bystyre, formannskap, helse- og velferdskomiteen, Ålesund klagenemnd og arbeidsmiljøutvalget i Ålesund kommune.

## Referanser
Józef Cyrankiewicz

**Józef Adam Zygmunt Cyrankiewicz** (født 23. april 1911 i Tarnów i daværende Galizien i Østerrike-Ungarn, død 20. januar 1989 i Warszawa) var en polsk politiker, kjent som Polens statsminister i perioden 1947 til 1952, og igjen fra 1954 til 1970, hvor sistnevnte periode er den lengste noen har hatt embetet i landets historie.

## Liv og virke
### Bakgrunn

Cyrankiewicz stammet fra en famlie som stod nasjonaldemokratene nær. Under sine studer ved Det jagellonske universitet i Kraków kom han i kontakt med denm sosialistiske bevegelse og sluttet seg til det polske sosialistiske parti (PPS). Fra 1935 til 1939 var han med i Krakóws distriktsarbeiderkomité.

Under andre verdenskrig tjenestegjorde han som reserveoffiser i den polske hæren, samtidig som han var aktiv i den sosialistiske motstandsbevegelsen ZWZ. I 1940 ledet han gruppe som lykkes med å få fri Jan Karski fra fengselssykehuset i Presov. I 1942 ble han tatt til fange av Wehrmacht og sendt til konsentrasjonsleiren i Auschwitz. I 1944 ble han flyttet til Mauthausen-Gusen, hvor han satt frem til han ble sluppet fri av United States Army ved krigens slutt.

### Sosialistisk og kommunistisk politiker
I perioden 1945 til 1948 var Cyrankiewicz generalsekretær i det polske sosialistiske partiet PPS, hvor han bidro til sammenslutningen av sosialister og kommunister i partiet. I perioden 1948 til 1971 var han medlem av sentralkomiteen i politibyrået i det styrende kommunist-/arbeiderpartiet PZPR. 

I 1948 vitnet han i saken mot Witold Pilecki som også hadde vært i Auschwitz. Pilecki ble henrettet. 

Han ble valgt til statsminister i to omganger, første periode i 1947 til 1952 og for andre gang i perioden 1954 til 1970.

Sammen med østtyske Otto Grotewohl undertegnet han i juni 1950 Görlitzavtalen med Den tyske demokratiske republikk (DDR) som fastsatte Oder-Neisse-grensen. Den 7. desember 1970 undertegnet Cyrankiewicz for Polen og Willy Brandt (som tidligere hadde gjort sitt berømte knefall foran minnesmerket for ofrene for ghettooppstanden i Warszawa) for Forbundsrepublikken Tyskland traktaten om grunnlagene for normalisering av de gjensidige forbindelser, hvorved Vest-Tyskland anerkjente Oder-Neisse-grensen.

Etter opptøyene i de polske østersjøbyene i 1970 ble han valgt til formann i statsrådet (tilsvarende dagens presidentrolle), et embete han beholdt frem til 1972. 

Cyrankiewicz døde den 20. januar 1989 i Warszawa, kun få måneder før regimet han trofast arbeidet for ble oppløst.

## Referanser


## Litteratur
* Dubiel Paweł, Kozak Józef: *Polacy w II wojnie światowej: kim byli, co robili*, Oficyna Wydawnicza RYTM Warszawa 2003, ISBN 83-7399-054-2
* Lipiński, Piotr: *Towarzysze Niejasnego*, Wydawnictwo Prószyński i Spółka Warszawa 2003, ISBN 83-7337-310-1
* Matelski, Dariusz: *Działalność Stowarzyszenia "Poznański Czerwiec '56" w latach 1989-2008*, Książka dedykowana prof. Edmundowi Makowskiemu (1931–2000), Poznań 2008, ISBN 978-83-87350-61-1
* *Słownik biograficzny Europy Środkowo-Wschodniej XX wieku*, Wydawnictwo Rytm Warszawa 2005, ISBN 83-7399-084-4

## Eksterne lenker
*
Herman Bellstedt

**Herman Bellstedt** (født 12. februar 1858 i Bremen, Tyskland, død 8. juni 1926 i San Francisco, California) var en berømt kornettist og komponist. 

Bellstedt spilte sammen med Benjamin Bent i *[[Patrick Gilmore]]s Band* fra 1889 til 1892 og satt ved siden av selveste Herbert Lincoln Clarke i The Sousa Band fra 1904 til 1906. I perioden 1906 til 1909 spilte han i Fredrick N. Innes' Band, hvor Bellstedt erstattet den legendariske kornettisten Bohumir Kryl – mannen med det fabelaktige omfanget! Deretter, i 1913, ble Bellstedt lærer ved konservatoriet i Cincinnati; hvor han blant andre hadde Frank Simon (1889–1967) som elev. 

*Napolivariasjoner* er muligens Bellsteds mest kjente verk. Han skrev i alt 53 verk for blåseorkester, hvorav 20 er soloverk. *Napoli* er et variasjonsverk i virtuos Bellstedt-stil over melodien *Funicoli Funicola* (komponert av Luigi Denza i 1880 ifm åpningen av taubanen *Il Funiculare* i Napoli).

## Referanser
Ballettsko

**Ballettsko** er lette sko spesielt laget for ballettdansing. De kan være laget av mykt lær, lerret eller sateng, og har fleksible, tynne såler. Tradisjonelt bruker kvinnelige dansere rosa sko mens mannlige dansere bruker hvite. Hudfargede sko – som gir inntrykk av å danse barføtt – blir i moderne balletter brukt av både menn og kvinner. Ballettsko må passe svært tett til foten, både for sikkerhetens skyld og for maksimal fleksibilitet.

Alle ballettdansere bruker myke ballettsko for hoveddelen av en ballett.  Mer viderekomne kvinnelige dansere kan skifte til tåspissko for spesielt krevende scener.
Zbigniew Wassermann

**Zbigniew Franciszek Wassermann** (17. september 1949 – 10. april 2010) var en polsk politiker. Han var medlem av Sejm, det polske parlamentet, hvor han representerte partiet Lov og rettferdighet (Prawo i Sprawiedliwość).  Han omkom i flyulykken ved Smolensk 10. april 2010.

Wassermann var født i Kraków.  Han studerte ved Det jagellonske universitet hvor han tok sin jurist-eksamen.

Fra november 2005 til november 2007 var han statsråd i regjeringene til Kazimierz Marcinkiewicz og Jaroslaw Kaczynski.
Ass

***Ass** er en mye brukt forkortelse for assistent/assisterende, eksempelvis *kp.ass* for kompaniassistent, *ass. avd.spl* for assisterende avdelingssykepleier m.fl.
***Ass** i musikk er tonen A senket et halvt tonetrinn.
***Ass** på engelsk er vulgært for anus (noe forsiktigere skrever *arse*).
Beat Repeat

***Beat Repeat*** er et musikkalbum med Per Eriksen. Det ble utgitt i .

## Sporliste
# «Elephants Toe» 4:12
# «Marimbula» 4:16
# «Echoes of the Past» 3:53
# «So They Say» 3:36
# «Mount Everest» 3:39
# «Little Village» 3:24
# «Center of the Beat» 3:40
# «The Black Hole» 4:31
# «Blue Clay» 3:59
# «Curves» 3:34
# «Mountain View» 5:10

## Referanser


## Eksterne lenker
*
Center of the Beat

***Center of the Beat*** er Per Eriksens debutalbum. Det ble utgitt i .

## Sporliste
# «Kaleidoscope» 6:22
# «Curves» 5:14
# «Center of the Beat» 3:57
# «Mount Everest» 4:28
# «Echoes of the Past» 5:19
# «Spirits» 5:26
# «Forever There» 5:23
# «Kalahari» 3:37
# «The Black Hole» 7:19

## Referanser


## Eksterne lenker
*
Edward Wangberg

**Edward (Edvard) Einarsen Wangberg** (født 15. november 1913 i Trondheim, død 30. juli 1983 i Trondheim) var en norsk skøyteløper. Han representerte Trondhjems Skøiteklub og Hamar Idrettslag.

Wangberg tok bronse i NM, allround i både 1939 og 1940. Han kom på 8.-plass sammenlagt i EM i 1936, og deltok i vinter-OL i Garmisch-Partenkirchen i 1936 med 20.-plass på 5000 meter og 18.-plass på 10&nbsp;000 meter. Han deltok også i VM i 1936, men ble uplassert. Under VM i 1937 på Frogner stadion kom Wangberg på 7.-plass. Han deltok men ble uplassert i både EM i 1938 og VM i 1939.

## Referanser




## Eksterne lenker
*
Even Godager

**Even Godager** (født 26. mars 1859 i Furnes, død 30. juni 1942) var en norsk skøyteløper. Han representerte Hamar Idrætsforening. Godager var med å stifte Norsk Skøiteforbund på møtet den 27. februar 1893 og ble der valgt inn som *viceformand* for perioden 1893&ndash;1894 et verv han også hadde 1896&ndash;1897.

Godager vant de tre første uoffisielle NM på skøyter, allround i 1887, 1888 og 1889. Han deltok også i det andre uoffisielle VM på skøyter, allround i 1890, men ble uplassert.

## Personlige rekorder på dagens normaldistanser

## Referanser




## Kilder
* Profil på SkateResults.com (død lenke)
* "NM"-medaljer Senior i NSF's statistikkarkiv – pdf-fil 

## Eksterne lenker
* 
* Norsk Skøytesports navn og tall 1893–2011  Med alle dens tingvalgte komiteer og utvalg, på Norges skøyteforbunds .pdf-dokument
Cheytac M200 intervention

**Cheytac M200 Intervention** er en nyutviklet skarpskytter-rifle som nettopp er tatt i bruk av den amerikanske hæren . Det er en rifle med sylinderlås og ekstrem presisjon .

## Se også
Liste over skarpskyttergeværer
6. serierunde i Tippeligaen 2010

**6. serierunde i Tippeligaen 2010** startet onsdag 14. april med fire kamper klokken 19, etterfulgt av kampen mellom Rosenborg og Brann på Lerkendal stadion klokken 20. Ytterligere to kamper ble spilt torsdag 15. april med Molde mot Strømsgodset klokken 18 og Sandefjord mot Vålerenga klokken 20. Runden ble avsluttet først onsdag 21. april med Stabæk mot Hønefoss klokken 19 fordi Stabæks hjemmebane Telenor Arena var opptatt den opprinnelige kampdagen.


## Fakta

## Referanser
Gammel er min fjord

***Gammel er min fjord*** er et musikkalbum med Erik Bye. Det ble utgitt i 1974.

## Sporliste

# «En sang under skjorta er alt jeg har» 2:02
# «Den gamle Odyssevs» 3:43
# «Sigbjørnslåtten» 3:08
# «Skip i stua» 3:10
# «Portrett i januar» 3:18
# «Venezuela» 2:18
# «Gammel er min fjord» 2:20
# «Vilborg og Olav-kongen» 3:41
# «Vår Herres klinkekule» 3:08
# «Olsen» 4:16
# «Land and sky» 4:09

## Eksterne lenker
Nicaragua under Sommer-OL 1980

**Nicaragua under Sommer-OL 1980**. Fem mannlige sportsutøvere fra Nicaragua deltok i tre sporter, friidrett, boksing og svømming under Sommer-OL 1980 i Moskva. Det var fjerde gangen som Nicaragua deltok i et OL, de vant ikke noen medaljer 

## Medaljer

    
## Eksterne lenker
* Resultater og profilside  på sports-reference.com
Stenurella nigra

**Svart blomsterbukk** (*Stenurella nigra*) er en bille som tilhører familien trebukker (Cerambycidae). Den er nokså vanlig langs kysten av Østlandet og Sørlandet i Norge.

## Utseende
En nokså liten (6–9&nbsp;mm), slank trebukk, blankt svart (uten spor av metallglans) bortsett fra undersiden av bakkroppen som er oransjerød. Arten kan ikke forveksles med noen annen nordisk blomsterbukk da ingen andre har denne fargekombinasjonen. Antennene er svarte og nesten så lange som kroppen. Hodet er omtrent så langt som bredt, fasettøynene ikke utstående. Pronotum er hvelvet, klokkeformet sett ovenfra, bakhjørnene trukket ut til spisse pigger. Pronotum ved roten er like bredt som dekkvingene. Disse er grovt punkterte med korte hår, skuldrene er avrundede og dekkvingene er svakt avsmalnende fra skuldrene bakover. Beina er lange og svarte.
 
## Levevis
Larven utvikler seg i døde greiner og spinkle stammer av ulike løvtrær, blant andre eik, alm, hassel, bjørk og trollhegg. Disse greinene har gjerne svakt utviklet hvitråte. Larveutviklingen tar to år. De voksne billene kan finnes på blomster i juni-juli.

## Utbredelse
Arten er utbredt i Europa, unntatt de nordligste delene, og videre østover til Iran. I Norge er den forholdsvis vanlig langs kysten vestover til Kristiansand.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Lepturini Latreille, 1802
******** svart blomsterbukk, *Stenurella nigra* (Linnaeus, 1758) (synonymer *[[Leptura nigra]]*)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Stenurella nigra''

## Eksterne lenker
*
Puerto Rico under Sommer-OL 1980

**Puerto Rico under Sommer-OL 1980**. Tre mannlige sportsutøvere fra Puerto Rico deltok i en gren, boksing under Sommer-OL 1980 i Moskva. De vant ingen medaljer. Puerto Rico støttet USAs boikott av lekene gjennom, som en rekke andre nasjoner, å konkurrere under OL-flagget. Bokseren Alberto Mercado var flaggbærer under åpningsseremonien.  

## Medaljer

## Eksterne lenker
* Resultater og profilside  på sports-reference.com
Jeg vet en vind

***Jeg vet en vind*** er et musikkalbum med Erik Bye. Det ble utgitt i 1972.

## Sporliste

# «Oles vise»
# «Ridder rid av gårde»
# «Så spiller vi harmonica»
# «Alf»
# «Sank løv til et leie og kvist til et bål»
# «Gudmund Gudmundson»
# «Hildringstimen»
# «Vesle jente»
# «Whoop jamboree»
# «Apollo»
# «Margaretas vise»
# «Jeg vet en vind»

## Eksterne lenker
Trinidad og Tobago under Sommer-OL 1980

**Trinidad under Sommer-OL 1980**. Ti sportsutøvere fra Trinidad og Tobago deltok i en sport, friidrett under Sommer-OL 1980 i Moskva. De vant ikke noen medaljer. Sprinteren og gullmedaljevinneren fra forrige sommer-OL Hasely Crawford var Trinidad og Tobagos flaggbærer under åpningsseremonien.
   
## Medaljer
Leif Norgren

**Leif Norgren** (født 18. mars 1963) er en svensk kjelkehockeyspiller. Han er back, og spiller for Nacka HI. 

## Meritter
* Paralympiske vinterleker 2006
** 6.-plass

* EM i kjelkehockey 2005
** Sølv

* VM i kjelkehockey 2004
** Bronse

* Paralympiske vinterleker 2002
** Bronse

* VM i kjelkehockey 2000
** Bronse 

* Paralympiske vinterleker 1998
** Bronse

* VM i kjelkehockey 1996
** Gull

## Eksterne lenker
* Profil på Svenska Handikappidrottsförbundet
* Paralympiske resultater
Venezuela under Sommer-OL 1980

**Venezuela under Sommer-OL 1980**. Trettisju sportsutøvere fra Venezuela deltok i sju  sporter under Sommer-OL 1980 i Moskva. Venezuela kom på delt 32.-plass med en sølvmedalje.
  
## Medaljer

## Medaljevinnerne

## Eksterne lenker
*  Venezuela at the 1980 Moskva Summer Games  på Sports-reference.com/olympics
Johan Schwartz

**Jens Johan Schwartz** (født 7. desember 1877, død 25. desember 1920) var en norsk skøyteløper. Han representerte Kristiania Skøiteklub. 

Schwartz vant EM på skøyter, allround i Davos i 1902, og tok samme år sølv i NM på skøyter, allround. Han var tredje beste løper under VM i 1902. I 1903 vant Schwartz NM på skøyter, allround, og var også beste løper under EM i 1903 og VM i 1903. Han ble ikke europa- eller verdensmester i 1903 på grunn av regelen om at man måtte vinne minst to distanser i EM og tre i VM for å bli kåret til mester.

## Referanser




## Eksterne lenker
*
Peru under Sommer-OL 1980

**Peru under Sommer-OL 1980**.  Tretti sportsutøvere, fjorten menn og seksten kvinner fra Peru deltok i fem sporter under 1980 i Moskva. De vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Erik Bye synger Skjæraasen

***Erik Bye synger Skjæraasen*** er et musikkalbum med Erik Bye. Det ble utgitt i 1966, seks år etter debutalbumet. Denne utgivelsen inneholder tekster av Einar Skjæraasen.

## Sporliste
 
# «Masurka» 1:26
# «Trubadurvise» 2:50
# «Det lufter lørda'n» 1:51
# «Go' natt da» 3:15
# «Han som inga jente fekk» 2:15
# «Danita den skjønne av Danmark» 2:24
# «Sommertrall» 1:49
# «Sang på elva» 1:53
# «Hokken ska'n blonke tel» 1:10
# «Vandringsvise» 2:43
# «Høstvise» 2:30
# «Juninatt» 4:12

## Eksterne lenker
*
Burma under Sommer-OL 1980

**Burma under Sommer-OL 1980**. To mannlige sportsutøvere fra Burma deltok i to sporter, vektløfting og friidrett under Sommer-OL 1980 i Moskva. De vant ikke noen medaljer.  
 
## Medaljer

 
## Eksterne lenker
* Resultater og profilside  på sports-reference.com
John Barrow

**John Barrow** (født 19. juni 1764 på Dragley Beck i Ulverston i Lancashire, død 23. november 1848 i London) var en engelsk embedsmann og geograf og kronikør. Som annensekretær ved Admiralitetet organiserte han tidlig på 1800-tallet en rekke oppdagelsesferder, fra Afrika til Nordishavet, også for å sysselsette de britiske marineoffiserer som etter seieren over Napoleon var uten oppdrag.

## Liv og virke
### Bakgrunn
John Barrow var eneste barn av garveren Roger Barrow i landsbyen Dragley Beck i menigheten Ulverston i Lancashire. Han gikk på Town Bank grammar school i Ulverston, men sluttet som 13-åring for å grunnlegge en søndagsskole for de fattige.

### Tidlig virke
John Barrow var først ledende ansatt ved et jernstøperi i Liverpool og ble deretter matematikklærer ved en skole i Greenwich utenfor London. En av hans elever der var sønn av diplomaten Sir George Staunton (1737–1801). Det var ved Stauntons innflytelse at han ble på den senere offisielle sendeferd til Kina.

### Reisende, geograf
Etter å ha ervervet seg nautiske kunnskaper, ble han ansatt hos George Macartney som privatsekretær, fulgte med ham til Kina som regnskapsmann, og studerte med stor interesse dette lands folk og språk. Barrow lærte seg kinesisk og skrev artikler om språket i *[[Quarterly Review]]*. Den beretning som gesandskapssekretær Sir George Staunton utgav, inneholder flere betydelige bidrag ført i pennen av Barrows. I 1804 publiserte han dessuten sin egen beretning, *Travels in China*. Selv om  Barrow etter sin hjemkomst i 1794 offisielt ikke lengre stelte med offisielle kinesiske anliggender, ble han ofte tatt med på råd av den britiske regjering.

Han besøkte deretter, fremdeles som Macartneys sekretær, Sør-Afrika, der han fikk i oppdrag å megle mellom boerne og urbefolkningen. I denne sammenheng foretok han en meget omfattende reise med betydelige geografiske resultater som han beskrev i *Travels in the Interior of Southern Africa* (1801–04).

Etter tilbakekomsten til England ble han i 1804 andresekretær i Admiralitetet og arbeidet i 40 år for den britiske arktisforskningen gjennom å støtte oppdagelsesreiser. Han deltok selv i planleggingen, blant annet av William Edward Parry, John Franklin og Frederick William Beecheys reiser. Han deltok i stiftelsen av Geographical Society i 1830 og var foreningens visepresident frem til sin død. 

Han ble opphøyet til baronett i 1835 og utga sin selvbiografi i 1847.

## Oppkallinger
En rekke steder er oppkalt etter Sir John Barrow :
* Point Barrow, et kapk på Alaskas nordkyst
* Barrow Strait, et sund i kanadisk Arktis
* Barrow Island, en øy i Western Australia
* Kapp Barrow, et kapp i østlige Antarktis
* Kapp Barrow, er kapp i vestlige Antarktis

## Referanser


## Kilder
India under Sommer-OL 1980

**India under Sommer-OL 1980**. Syttiseks sportsutøvere, femtiåtte menn og atten kvinner fra India deltok i flere sporter under Sommer-OL 1980 i Moskva. India kom på delt 23.-plass med en gullmedalje. 

## Medaljer

## Medaljevinnerne

## Eksterne lenker
* OL-resultater på Sports-reference.com
Necydalis major

**Stor kortvingebukk** (*Necydalis major*) er en bille som tilhører familien trebukker (Cerambycidae). Den er ikke vanlig, men er funnet spredt over mye av Norge.

## Utseende
En stor (21–32&nbsp;mm), slank, ganske vepselignende trebukk. Arten kan ikke forveksles med noen annen nordisk bille. Dekkvingene er ganske korte slik at flygevingene stikker ut bak dem (de kan ikke foldes innunder dekkvingene), disse holdes normalt foldet rundt den lange, slanke bakkroppen. Billen er mørkbrun til svart på farge, dekkvingene rødbrune, beina rødlige bortsett fra spissen av baklårene som er svart. Antennene utgjør litt over 1/3 av den lange og slanke kroppens lengde. Hodet er kort og bredt, og holdes loddrett. Pronotum er omtrent sylindrisk, med noen kraftige knøler litt bak midten. De korte dekkvingene er avrundede, blanke og fint punkterte. Bakkroppen er langt og sylindrisk. Beina er lange og slanke, bortsett fra lårene som er tydelig kølleformet. Larven er opptil 3 centimeter lang, hvit, langstrakt med tre par synlige bein. Hodekapselen er blekgul.
 
## Levevis
Larvene utvikler seg i tørre gadd av løvtrær, særlig bjørk, osp og or. Hunnene legger gjerne egg på trær som er drept av skogbranner. Trærne må være stående og soleksponerte for å være brukbare for denne arten, men veden kan være ganske hard. Larven borer dypt inn i veden og bruker minst tre år på utviklingen. De voksne billene er aktive i juni-juli. De besøker sjelden blomster og tar trolig ikke næring til seg, og lever bare et par uker. De gjelder for å være sky (et uvanlig trekk hos biller) og unngår mennesker. Om man holder en slik trebukk i hånden bøyer den bakkroppen opp som om den ville stikke, den etterligner slik vepsene som den ligner på. Men dette er bare bløff, billen har ingen brodd.
Arten er i dag regnet som truet på grunn av mangel på egnede yngletrær.

## Utbredelse
Arten er utbredt i store deler av Europa og videre østover til Sakhalin, men den er uvanlig de fleste steder. I Norge er det spredte funn nord til Nordland med et kjerneområde på Østlandet.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien kortvingebukker, Necydalinae  – 70 arter, 2 i Europa
******* stor kortvingebukk, *Necydalis major* Linnaeus, 1758

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Necydalis major''

## Eksterne lenker
*
Irak under Sommer-OL 1980

**Irak under Sommer-OL 1980**. Førtitre sportsutøvere fra Irak deltok i fem sporter, blant annet boksing, friidrett og fotball under Sommer-OL 1980 i Moskva. Det var femte gangen Irak deltok i et OL, de vant ikke noen medaljer. 

## Medaljer

## Kilder
* Irak under Sommer-OL 1980: Resultater og profilside  på sports-reference.com
Ole Olsen (skøyteløper)

**Ole Olsen** (født 29. januar 1897, død 3. januar 1924, av tuberkulose) var en norsk skøyteløper. Han representerte Kristiania Skøiteklub og senere Kristiania Idrettsforening.

Olsen tok sølv i EM på skøyter, allround i 1922, og vant NM på skøyter, allround i 1921 og 1923. Han tok bronse i NM i 1920, og kom på 4.-plass i VM i 1922, 5.-plass i EM i 1923 og 5.-plass i VM i 1923. Kort tid etter skøytesesongen 1923 fikk han konstatert sykdommen tuberkulose. Utover året ble han sykere og sykere og måtte til slutt gi tapt for sykdommen 3. januar 1924, bare 26 år gammel. Han ble gravlagt på Nordre gravlund i Oslo og et gravmonument ble reist senere samme år med midler fra kolleger i idrettsmiljøet. 

## Se også
* Liste over norske idrettspersoner på sokkel

## Referanser


## Eksterne lenker
* 
* Ole Olsen på The-Sports.org
Arild Sæther

**Arild Sæther** (født 8. august 1940) er professor emeritus i samfunnsøkonomi ved Universitetet i Agder. 

Han vokste opp på Bolsøya i Molde og i Kristiansand og studerte samfunnsøkonomi ved Universitetet i Oslo (UiO) 1962-1966, University of Minnesota 1966-1968 og Cornell University 1974-1975. I 1984-1985 var han Fulbright-stipendiat ved University of California. I perioden 1995–1997 var han professor ved European Institute of Public Administration EIPA i Maastricht i Nederland. Fra 1998 til 2001 var han direktør i Østersjørådets (Council of the Baltic Sea States) organisasjon EuroFaculty, som sto for universitetsreformer i Tartu, Riga og Vilnius.

Sæther har publisert forskningsarbeider i skjæringspunktet mellom økonomi, idéhistorie og økonomisk historie. Han har forsket mest på økonomisk idéhistorie og på den tyske naturrettsfilosofen Samuel von Pufendorf og hans betydning for samfunnsøkonomifaget. I 2017 forsvarte han sin doktorgrad ved Norges handelshøyskole i Bergen med avhandlingen «Samuel Pufendorf: The Grandfather of Modern Political Economy?», utgitt samme år med tittelen *Natural Law and the Origin of Political Economy: Samuel Pufendorf and the History of Economics*.   
 
Sammen med Ib Erik Eriksen publiserte han i 2014 artikkelen *[[Ragnar Frisch]] and the Postwar Norwegian Economy,* som kritiserer den omfattende planøkonomien i Norge etter krigen. 

## Referanser


## Eksterne lenker
John Røst

**John Røst** (født 4. februar 1887 i Trondheim, død 23. mars 1944) var en norsk skøyteløper og friidrettsutøver i spydkast. Han representerte Norge og Trondhjems Skøiteklub på skøyter og Sportsklubben Brage i friidrett.

## Skøyter
Røst vant NM på skøyter, allround i 1906, og han ble nummer 5 i NM på skøyter, allround i Trondhjem i 1907. Han kom på en uoffisiell 6.-plass i VM på skøyter, allround i Trondhjem i 1907 like etter at han akkurat hadde fylt 20 år.

### Personlige rekorder på skøyter

## Friidrett
Under NM i friidrett 1909 i Trondheim tok Røst bronse i spydkast med 71,28 meter, sammenlagt kast med høyre og venstre arm. Han var bak klubbkameraten Arne Halse (90,86 m) og Jonas Lie, Spk Snøgg (79,05 m). Røst kastet 74,43 meter på Trondhjem skøitestadion, 12. september 1908, fordelt på 41,68 + 32,75 med hhv høyre og venstre hånd. I 1910 hadde han 75,50 m som beste resultat sammenlagt.

## Referanser




## Eksterne lenker
* 
*  Profil på The-Sports.org
Jordan under Sommer-OL 1980

**Jordan under Sommer-OL 1980**. Fire mannlige sportsutøvere fra Jordan deltok i en sport, skyting under Sommer-OL 1980 i Moskva. Det var første gangen Jordan deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Ørjan Tvenge

**Ørjan Tvenge** (født 3. mars 1974) er en norsk tidligere skøyteløper. Han representerte Brandbu Idrettsforening. 

Tvenge vant NM på skøyter, allround i 1999, og tok sølv på 10&nbsp;000 meter i NM på skøyter, enkeltdistanser i både 1998 og 1999. Han tok bronse i NM på skøyter, allround i 1996.

## Personlige rekorder

## Referanser




## Eksterne lenker
*
Hjelpeverb

Et **hjelpeverb** er et verb som gir ytterligere semantisk eller syntaktisk informasjon til et hovedverb. Hjelpeverbet er da gjerne bøyd etter tall, person, tempus og slikt, mens hovedverbet står for kjernen av det semantiske innholdet, men er i en ubøyd eller mindre bøyd form. Hjelpeverbet kan likevel bistå med noe semantisk informasjon, og da ikke være semantisk tom. For eksempel kan hjelpeverbet bidra med informasjon om modus.

På norsk finnes hjelpeverbene *være*, *ha*, *bli*, *skulle*, *ville*, *kunne*, *måtte,* *burde,* *monne*, *måtte* og *tore*. Nynorsk har også *lyte* og *turve*.

## Referanser